**ACTE NECESARE PENTRU ÎNTOCMIREA DOSARELOR DE BURSĂ**

*Dosarele complete vor fi predate până la data de* **2 OCTOMBRIE 2025 ora 12:00**

**BURSE:**

* bursă de merit; - 450 lei – sunt plătite doar zilele școlare
* bursă socială; - 300 lei
* bursă tehnologică – 300 lei - sunt plătite doar zilele școlare

**BURSA DE MERIT**

* Bursele de merit se acorda pentru maximum 15% din efectivele de elevi ale fiecarei clase de gimnaziu si liceu dintr-o unitate de invatamant preuniversitar, care au medii generale pe anul scolar anterior mai mari sau egale cu 9,00.
* Bursele de merit se acorda elevilor din fiecare **clasa a V-a** dintr-o unitate de invatamant preuniversitar, pentru maximum 15% din efectivele de elevi pe baza mediei primelor doua intervale de cursuri din anul scolar curent mai mare sau egala cu 9,00.
* Bursele de merit se acorda elevilor din fiecare **clasa a IX-a** dintr-o unitate de invatamant preuniversitar, pentru maximum 15% din efectivele de elevi pe baza mediilor de admitere in invatamantul liceal sau profesional mai mari sau egale cu 9,00.
* Se acorda bursa de merit si elevilor care au media egala cu a ultimului beneficiar stabilit prin aplicarea procentului de 15%.
* Bursa de merit se acorda si sub conditia ca elevul beneficiar sa fi obtinut **media 10 la purtare** sau calificativul **„foarte bine”** la purtare, la finalul anului scolar anterior.

Bursele de merit se acordă la propunerea profesorului diriginte. Profesorul diriginte va înainta la secretariatul unității de învățământ lista cu elevii propuși pentru bursa de merit pe baza mediei până la date de 26 septembrie 2025.

**BURSE SOCIALE**

BURSĂ SOCIALĂ -VENIT MIC

* Elevi proveniți din familii care realizează un **venit mediu net lunar pe membru de familie**, supus impozitării, pe ultimele 12 luni anterioare cererii, (sept.2024-aug.2025) mai mic de 50% din salariul minim net pe economie; se va lua în calcul salariul minim net pe economie în vigoare la data depunerii cererii. **(≤1287 lei/ membru de familie)**

Acte necesare:

* cererea părintelui/reprezentantului legal/elevului major
* **declarație completată pe propria răspundere privind veniturile nete**, cu caracter permanent, obținute pe ultimele 12 luni anterioare cererii (01.09.2024-31.08.2025) realizate de membrii familiei, supuse impozitului pe venit pe baza documentelor doveditoare, pentru **toate persoanele majore** din componența familiei
* **acordul privind prelucrarea datelor cu caracter personal** pentru verificarea respectării criteriilor de acordare a bursei; (pentru **toate persoanele majore** din componența familiei)
* **certificatele de naștere ale copiilor**
* **actele de identitate ale persoanelor care au peste 14 ani**
* **acte referitoare la starea civila de la momentul depunerii cererii**:
  + certificatul de căsătorie
  + declaratia pe proprie raspundere data de ambii parinti, necasatoriti, ca locuiesc impreuna,
  + certificatul de divort sau conventia notariala incheiata in cadrul procesului de divort cu copii minori, sentinta judecatoreasca din care sa rezulte stabilirea domiciliului copilului/copiilor la unul dintre parinti
  + declarația pe propria răspundere dată de persoana singura si copilul/copiii aflat/aflati in intretinere că locuiesc și gospodaresc împreuna
  + decizia instantei de mentinere a starii de arest, raport de ancheta sociala in cazul parintilor disparuti, dupa caz..
* cei care nu dețin adresa de domiciliu pe CI, trebuie să prezinte și dovada domiciliului
* adeverință de la facultate pentru frați / surori
* extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui.
* Dosar plic

BURSĂ SOCIALĂ-ORFAN

* Elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență, fără a se lua în considerare nivelul venitului mediu pe membru de familie;

Acte necesare:

* cererea părintelui/reprezentantului legal/elevului major;
* documente doveditoare ale componentei familiei, asa cum este definita la art. 3 din prezenta metodologie-cadru: certificatele de nastere ale copiilor sub 14 ani, actele de identitate ale persoanelor care au peste 14 ani, acte referitoare la starea civila de la momentul depunerii cererii, declaratia pe proprie raspundere data de ambii parinti, necasatoriti, ca locuiesc impreuna, certificatul de divort si conventia notariala incheiata in cadrul procesului de divort cu copii minori, sentinta judecatoreasca din care sa rezulte stabilirea domiciliului copilului/copiilor la unul dintre parinti, certificat de deces, decizia instantei de mentinere a starii de arest, raport de ancheta sociala in cazul parintilor disparuti, dupa caz.
* extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui titular.
* Acordul privind prelucrarea datelor cu caracter personal
* Dosar plic

BURSĂ SOCIALĂ- MEDICAL

* Elevi care au deficiente/afectari functionale produse de boli, tulburari sau afectiuni ale structurilor si functiilor organismului, incadrate conform criteriilor din anexa nr. 1 la Ordinul ministrului sanatatii si al ministrului muncii, familiei, protectiei sociale si persoanelor varstnice nr. 1.306/1.883/2016 pentru aprobarea criteriilor biopsihosociale de incadrare a copiilor cu dizabilitati in grad de handicap si a modalitatilor de aplicare a acestora, cu modificarile si completarile ulterioare, si structurate tipologic conform aceluiasi act normativ, fara a se lua in considerare nivelul venitului mediu net pe membru de familie

Acte necesare:

* Cererea părintelui/reprezentantului legal/elevului major;
* Copie certificat de naștere elev și copie CI elev
* Certificatul de încadrare în grad de handicap sau a certificatul eliberat de medicul specialist (tip A5), cu luarea în evidență de către medicul de la cabinetul școlar/medicul de familie acolo unde nu există medic școlar.
* Acordul privind prelucrarea datelor cu caracter personal
* Extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui.
* Dosar plic

ATENȚIE!

* *Bursa socială se poate cumula cu bursa de merit*
* Se poate solicita un singur tip de bursă socială.
* *Bursele sunt acordate și sub conditia ca elevul beneficiar să fie promovat la toate disciplinele și să fi obținut* ***media 10 la purtare*** *sau calificativul „foarte bine“ la purtare la finalul anului școlar anterior.*
* *În situația în care elevii acumuleaza* ***10 sau mai multe absențe*** *nemotivate într-o luna, nu primesc bursa pentru* ***luna respectivă****.*
* *În cazul* ***declarațiilor pe propria răspundere****, precum și al restului de documente doveditoare pe care elevii majori sau parinții/tutorii legali instituiți/reprezentanții legali ai elevilor minori le depun la comisia de management al burselor în vederea acordării diferitelor categorii de burse****, nu există******obligația certificării/autentificării notariale****.*
* *Băncile comerciale cu care Liceul Teoretic Ady Endre are contract sunt:* ***Banca Transilvania și ING Bank****. Vă recomandăm să deschideți cont în una dintre aceste unități, în caz contrar comisioanele viramentelor veți suporta dumneavoastră.*
* Documentele pentru bursa socială se predau în dosar plic, pe care se trec: numele și prenumele elevului, clasa, tipul bursei solicitat.